**VAIKŲ IR MOKSLEIVIŲ – LIETUVIŲ LIAUDIES KŪRYBOS ATLIKĖJŲ – KONKURSAS  „TRAMTATULIS – 2021“**

Šių metų konkursas skiriamas vienos žymiausių pasaulio archeologių, baltų ir indoeuropiečių kultūros tyrinėtojos, archeomitologės Marijos Gimbutienės 100 metų sukakčiai paminėti. Vaikų ir moksleivių – lietuvių liaudies kūrybos atlikėjų – konkurso tikslas – skatinti jaunąją kartą domėtis savo krašto tradicine kultūra, skleisti liaudies kūrybą, ugdyti jaunuosius pavienius folkloro atlikėjus (dainininkus, muzikantus, pasakotojus). Konkurse galėjo dalyvauti 3-6 m. vaikai ir 7-19 m. moksleiviai.

Biržų rajono savivaldybės vietinio rato ture dalyvavo 6 atlikėjai. Balandžio 14 d. vykusiame virtualiame susitikime vertinimo komisija atrinko 4 kandidatus į Vidurio ir Šiaurės Aukštaitijos ratą. Sveikiname dalyvius, patekusius į regioninį turą:

Mėta Kondrotaitė, 6 m., mokytoja Rima Užtupienė, Biržų lopšelis-darželis „Drugelis“;

Odeta Kriaučiūnaitė, 6 m., mokytoja Alina Mitrochinienė, Biržų lopšelis-darželis „Genys“;

Lukas Baranovas, 8 m., mokytoja Vigilija Macienė, Biržų“ Aušros “ pagr. mokyklos Papilio pagr. ugdymo skyrius;

Gabrielė Griciūnaitė, 17 m., mokytoja Nijolė Kaulinienė, Biržų „Saulės“ gimnazija, folkloro ansamblis „Saulala“.

Dalyvių pasirodymus galima pamatyti šiuo adresu: [https://www.y](https://www.y/)[outube.com/watch?v=0iN8iNPIacg&t=701s](https://www.youtube.com/watch?v=0iN8iNPIacg&t=701s)

Biržų švietimo pagalbos tarnybos informacija